Bolesť po zlomenine
Dobrý deň,som po zlomenine členka,lekár mi naordinoval Aescin a Fraxiparin. Aký liek by ste mi odporučili od bolesti?Ďakujem.
Dobrý deň,
ďakujeme za Vašu otázku.
Pri bolesti je počas liečby liekmi Fraxiparine a Aescin bezpečné podávanie liekov s obashom
paracetamolu.
Dospelí a dospievajúci od 15 rokov užívajú paracetamol v dávke 1 – 2 tablety (500 – 1 000 mg paracetamolu) podľa potreby s intervalom medzi dávkami aspoň 4 hodiny. Jedna tableta je vhodná pre osoby s hmotnosťou 34 - 60 kg, 2 tablety pre osoby s hmotnosťou nad 60 kg. Maximálna jednotlivá dávka je 1 g paracetamolu (2 tablety). Maximálna denná dávka je 4 g paracetamolu (8 tabliet). V prípade dlhodobej liečby (viac ako 10 dní) sa nemá prekročiť denná dávka 2,5 g paracetamolu (5 tabliet). Pri silnejšej bolesti je možné miesto paracetamolu užiť kombinovaný liek
Valetol
, ktorý obsahuje paracetamol, propyfenazón a kofeín. Dospelým a dospievajúcim od 15 rokov sa podá 1-2 tablety, ďalej podľa potreby po jednej tablete s odstupom najmenej 4 hodín, najviac do celkovej dávky 5 tabliet za deň. Liek nie je vhodný na dlhodobé podávanie, maximálna doba domácej liečby bolesti nemá presiahnúť 5 dní. Pri nedostatočnom účinku uvedených liekov je potrebné ďalší liečebný postup konzultovať taktiež s lekárom.
Prajem skoré uzdravenie.
S pozdravom
PharmDr. Veronika Kiabová